Kiskőrös Város Polgármestere


ELŐTERJESZTÉS

(a Képviselő-testület 2024 május 29-ei ülésére)
Tárgy: 
A petőfi szűlőház és emlékmúzeum igazgatói munkakörének ELLÁTÁSA
Kiskőrös Város Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (3) bekezdése (továbbiakban: Törvény) és a 39/2020. (X. 30.) EMMI rendelet (továbbiakban: Rendelet), továbbá a 33/2024. sz. Képv.test. határozat alapján pályázatot írt ki a Petőfi Szülőház és Emlékmúzeum igazgatói munkakörének betöltésére. 
A Rendelet 5.§ (8) alapján a pályázatot az intézményvezetői munkakört betöltő munkavállaló intézményvezetői munkakörben történő foglalkoztatásának megszűnése előtt 90 nappal ki kell írni. Ennek megfelelően a pályázat 2024. április 1. napján kiírásra került. A pályázat benyújtásának a határideje a Rendelet 5.§ (3) alapján 2024. április 30. napja volt. A Felhívás Kiskőrös Város Önkormányzatának a honlapján, továbbá a Kiskőrösi Polgármesteri Hivatal (6200 Kiskőrös, Petőfi S. tér 1.) hirdetőtábláján került közzétételre. A pályázatokat személyesen vagy postai úton lehetett benyújtani Kiskőrös Város Önkormányzat címére történő megküldésével. A pályázati feltételeket, benyújtandó dokumentumokat a 33/2024. sz. Képv.test. határozat melléklete szerinti pályázati felhívás tartalmazta.

A Rendelet 6. §-a alapján: 

(1) „Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg”.

(2) „A munkáltatói jogkör gyakorlója a pályázatokról a bizottság írásba foglalt véleményét mérlegelve, a pályázati határidő lejártát követő hatvan napon belül, vagy ha e jogot testület gyakorolja, a következő ülésén dönt”.

A Képviselő-testület a 33/2024. sz. Képv. test. határozatában a pályázók meghallgatása és véleményezése céljából Szakértői Bizottságot hozott létre, amelynek tagjai Filus Tibor a Kulturális, Turisztikai és Sport Bizottság elnöke, Dr. Turán Csaba Kiskőrös Város Jegyzője és a kulturális szakértő. A Kulturális szakértői feladatokat a Kulturális szakértői nyilvántartásban bejegyzett szakértő (https://kulturalisszakerto.kim.gov.hu/), Schill Tamás Péter néprajzos muzeológus, múzeumvezető (Dunapataji Helytörténeti és Néprajzi Gyűjtemény) látta el. A Szakértői Bizottsági meghallgatásra 2024. május 8. napján 10.00 órakor került sor, a Kiskőrösi Polgármesteri Hivatal dísztermében. A meghirdetett pályázatra egy darab pályázat érkezett, Dr. Filus Erika pályázata, aki jelenleg is a Petőfi Szülőház és Emlékmúzeum intézményvezetője. A pályázó a pályázati felhívásban megjelölt minden dokumentumot határidőben benyújtott, így hiánypótlásra nem került sor. A pályázat elbírálásra irányadó szabályok a pályázat kiírására vonatkozó előterjesztésben korábban ismertetésre kerültek. 
A Szakértői Bizottság a 1/2024. (V.08.) sz. Szakértői Bizottsági határozatával megállapította, hogy Dr. Filus Erika pályázata a pályázati kiírásban foglaltaknak megfelel, a pályázat érvényes, továbbá a pályázati feltételek alapján, Dr. Filus Erika vezetői megbízását és vezetői programját támogatja. 

A szakértői véleményt az előterjesztés melléklete tartalmazza.
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (7) alapján a helyi önkormányzat képviselő-testülete gyakorolja a kinevezési jogkört az intézmény vezetője tekintetében, továbbá a Mötv. 67. § (1) alapján a polgármester gyakorolja az egyéb munkáltatói jogokat az alpolgármester és az önkormányzati intézményvezetők tekintetében. A jelenlegi szabályozás alapján a pályázat elbírálásra jogosult szerv a Képviselő-testület.

A kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény alapján 2020. november 1 napjától a kulturális intézményben foglalkoztatottaknak a Kjt. szerinti közalkalmazotti jogviszonya a munka törvénykönyvéről szóló 2012. évi I. törvény (továbbiakban: Mt.) szerinti munkaviszonnyá alakult át, mely a Petőfi Szülőház és Emlékmúzeumot foglalkoztatottjait is érintette. Az Mt. 45. § (1) alapján „A munkaszerződésben a feleknek meg kell állapodniuk a munkavállaló alapbérében és munkakörében.” 
Kiskőrös Város Képviselő-testülete a 25/2024. sz. Képv. test. határozatában Dr. Filus Erika, a Petőfi Szülőház és Emlékmúzeum intézményvezetője számára 2024. 03. 01. napjától megállapította havi munkabérét. Javaslom a 25/2024. sz. Képv. test. határozatban jóváhagyott munkabér megállapítását a Dr. Filus Erika vezetői munkakörben történő kinevezése esetén. 
Ennek megfelelően javaslom, hogy a Képviselő-testület a Petőfi Szülőház és Emlékmúzeum igazgatói munkakörének ellátására Dr. Filus Erikát bízza meg a pályázati felhívás szerinti 2024. július 6. napjától 2029. július 05. napig terjedő határozott időre, továbbá havi munkabérét a határozat-tervezetben foglaltak szerint állapítsa meg. 
A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. május 21.










Domonyi László sk.

     








   polgármester
Határozat-tervezet
A Képviselő-testület:
1. A Petőfi Szülőház és Emlékmúzeum (6200 Kiskőrös, Petőfi Sándor tér 5., továbbiakban: Intézmény) igazgatói munkakör betöltésére kiírt pályázati eljárást eredményesnek nyilvánítja.
2. Tekintettel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (1) bekezdésére, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 3-4.§-ára, továbbá a benyújtott pályázat döntés előkészítésére létrehozott szakértői bizottság véleményére, illetve a kulturális szakértő szakvéleményére, a Magyarország helyi önkormányzatairól szóló 2011. évi CLXXXIX. törvény 41.§ (7) bekezdésében biztosított jogkörében eljárva, Dr. Filus Erikát (szül.: Kiskunhalas, 1982. 08. 29., anyja neve: Pataki Julianna, 6211 Kaskantyú, Szőlő u. 30. szám alatti lakos, továbbiakban: Munkavállaló) 2024. július 6. napjától 2029. július 05. napig terjedő határozott időre megbízza az Intézmény igazgatói munkakörének ellátásával.
3. Dr. Filus Erika havi munkabérét 608 350 Ft összegben, azaz hatszáznyolcezer – háromszázötven forint összegben állapítja meg 2024. július 6. napjától.
4. Felkéri a Polgármestert, hogy a szükséges munkáltatói intézkedéseket tegye meg. 

Határidő: 
értelemszerűen

Felelős: 
Polgármester
